સોશિયલ મીડિયા એક એવું પ્લેટફોર્મ છે, જે કોઈને પણ ફેમસ બનાવી શકે છે. સોશિયલ મીડિયા પર કોઈ પોતાની આવડત, હુનર અને હોંશિયારીનાં કારણે ફેમસ થાય છે તો કઈ પોતાનાં ગાંડપણનાં કારણે વાયરલ થઈ જાય છે. આજકાલ ભારતીય મૂળનાં એક ૧૦ વર્ષનાં બાળકનો વીડિયો યૂટ્યુબ પર વાયરલ થઈ રહ્યો છે જેનું નામ કૃષ્ણા છે. જેમાં આ ૧૦ વર્ષીય બાળકનાં સુંદર અવાજે ‘ધી વૉઈસ કિડ્સ યૂકે ૨૦૧૮’ (The Voice Kids UK 2018)માં તેણે જજીસને ખુશ કરી દીધા હતાં. કૃષ્ણાએ બ્લૂ કલરની ચમકદાર શેરવાની પહેરી હતી અને તેએ હારમોનિયમની મદદથી ‘હાઉ ડીપ ઈઝ યોર લવ’ અને રણબીર કપૂરની ફિલ્મ ‘બલમ પિચકારી’નું મેશઅપ બનાવીને જજીસની સામે રજૂ કર્યું હતું. જજીસને તેનું પર્ફોર્મન્સ એટલું ગમ્યું કે તેઓ પોતાની ખુરશી છોડીને તેની પાસે દોડી ગયાં.